אודות

בית ההורים בקרית מנחם ע"ש רוכלין ממוקם בשכונת מגורים ירוקה ושקטה וכל חדריו משקיפים על נוף בראשיתי של הרי ירושלים. המקום פועל משנת 1984 בפיקוח וברישיון משרד הרווחה ומשרד הבריאות.

הוא משמש בית חם עבור קשישים עצמאים, תשושים וסיעודיים מכל רחבי הארץ.

במחלקת עצמאים מקבל כל דייר חדר רחב ונאה הכולל מטבחון, מקלחת ושירותים צמודים ומרפסת.

בתשלומי הדייר נכללים שירותי אחות, רפואה, עבודה סוציאלית, ארוחות וחוגים.

במחלקת תשושים ניתן להתקבל באמצעות השמה של משרד הרווחה וכן באופן פרטי. מתקבלים אנשים הזקוקים לעזרה חלקית בפעולות היומיום ולכן אינם עצמאים אך גם אינם סיעודיים.

במחלקה הסיעודית ישנו צוות רפואי בכל יום, שירותי אחות לאורך כל היממה, טיפול צמוד של צוות מטפלים, פיזיותרפיה, ריפוי בעיסוק, מדריכת תעסוקה ועובדת סוציאלית.

צוות הבית כולל אנשי מקצוע מסורים: רפואה גריאטרית, אחיות בעלות קורס על-בסיסי, מטפלים סיעודיים מיומנים, פיזיותרפיסטים, עובדים סוציאליים וכן דיאטניות המפקחות על התזונה העשירה והמגוונת.

הדיירים בבית ההורים זוכים להיצע רחב ומגוון של פעילויות פנאי וחברה בהנחייתם של מדריכים מקצועיים כגון: התעמלות מותאמת גיל, אמנות, מוזיקה, בישול, הפעלת המוח, תכשיטנות, בעלי חיים, פרויקט "קהילה צומחת", חדר מחשבים מאובזר למשעי עם עמדות מחשבי מגע ועוד.

בית ההורים פתוח מאד לשיתופי פעולה בקהילה ומתקיימים בקרבו רבים כאלו. כך למשל ישנו פרויקט עם סטודנטים לרפואת שיניים בפיקוח רופא מומחה לטובת הדיירים. אנו משמשים שדה קליני להדרכת מרפאות בעיסוק, עובדות סוציאליות וסטודנטים לגרונטולוגיה.

בקומה הראשונה של בית ההורים ממוקם מרכז יום לקשיש המאפשר מסגרת תעסוקתית חברתית וטיפולית לקשישים צלולים ותקשורתיים הגרים בקהילה. במסגרת מרכז היום הקשישים מקבלים סל שירותים הכולל הסעות הלוך חזור מהבית, ארוחות בוקר וצהריים ומגוון רחב של חוגים. מרכז היום פתוח בימים ראשון עד חמישי משעות הבוקר עד השעה 14:00.

לפניות בכל נושא:

טלפון:02-6433411 פקס:02-6437298

מנכ"ל בית האבות- אברהם גניש מייל: avr\_g@walla.co.il

סמנכ"לית בית האבות-יעל סיבוני

מנהלת מרכז היום-שלומית שוכהנדלר